

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 25.maijā Nr.**243**

(prot.Nr.**12**, **2.**§)

Par atbalstu projektam “Darba tirgus bez robežām”

Pamatojoties uz likuma “Par pašvaldībām” 21.panta pirmās daļas 2.punktu, likuma „Par pašvaldības budžetiem” 30.pantu, Eiropas Strukturālo un investīciju fondu mērķa "Eiropas teritoriālā sadarbība" programmu vadības likumu, 28.04.2016. Interreg V-A Latvijas-Lietuvas pārrobežu sadarbības programmas 2014.-2020.gadam 1.projektu konkursa vadlīnijām, Interreg V-A Latvijas-Lietuvas pārrobežu sadarbības programmas Vadošās iestādes - Vides aizsardzības un reģionālās attīstības ministrijas 2017.gada 5.aprīļa lēmumu Nr.5-41/86D, projekta Subsīdiju līguma, noslēgta starp Vides aizsardzības un reģionālās attīstības ministriju un projekta pieteicēju-Krāslavas novada domi, nosacījumiem, Daugavpils pilsētas domes Finanšu komitejas 2017.gada 18.maija sēdes protokolu Nr.14, atklāti balsojot: PAR – 13 (V.Bojarūns, V.Borisjonoks, A.Broks, J.Dukšinskis, P.Dzalbe, A.Gržibovskis, N.Ignatjevs, R.Joksts, J.Lāčplēsis, N.Petrova, D.Rodionovs, A.Samarins, R.Strode), PRET – nav, ATTURAS – nav, **Daugavpils pilsētas dome nolemj:**

1. Atbalstīt Daugavpils Dizaina un mākslas vidusskolas „Saules skola” dalību projektā “Darba tirgus bez robežām” (akronīms MOBILITY, projekta numurs LLI-183) kā projekta partnerim (pielikumā projekta apraksts).

2. Apstiprināt projekta kopējās izmaksas 903 891,92 EUR apmērā, no tiem Daugavpils Dizaina un mākslas vidusskolas „Saules skola” daļa sastāda 105 450,25 EUR.

3. Nodrošināt projekta līdzfinansējumu 15 817,54 EUR apmērā un priekšfinansējumu no pašvaldības budžeta līdzekļiem saskaņā ar vienošanos nosacījumiem par projekta finansēšanu.

4. Pēc projekta īstenošanas nodrošināt infrastruktūras uzturēšanu ilgtermiņā, kas nav mazāka par pieciem gadiem.

5. Kontroli par lēmuma izpildi uzdot Daugavpils pilsētas domes priekšsēdētāja 1.vietniekam J.Dukšinskim.

Pielikumā: Projekta “Darba tirgus bez robežām”apraksts.

Domes priekšsēdētājs *(personiskais paraksts)* J.Lāčplēsis